
การศรัทธาต่อวันสุดท้าย  คือเราศรัทธาต่อสิ่งที่จะเกิดขึ้นหลังจากความตายเช่น  การออกของวิญญาณ , การปลิดดวงวิญญาณของมลาอิกะฮฺ และการนำขึ้นไปยังท้องฟ้า ที่ประตูท้องฟ้าจะถูกเปิดหรือปิด , การศรัทธาต่อการกลับลงมายังร่าง, และได้ยินเสียงรองเท้า , การศรัทธาต่อคำถามของมลาอิกะฮฺทั้งสองในหลุมฝังศพถึงเรื่องรากฐาน 3 ประการว่า 
· ใครคือพระเจ้าของท่าน
· อะไรคือศาสนาของท่าน
· และใครคือนบีของท่าน  

หากท่านไม่รู้รากฐาน 3 ประการนี้ในโลกดุนยา  ท่านก็จะไม่สามารถตอบคำถามนี้ได้ในหลุมฝังศพ , การลงโทษในหลุมฝังศพ , ความผาสุกในหลุมศพ , การฟื้นคืนชีพ , การรับการตอบแทน ,  สะพานศิรอฏ , เรื่องของสวรรค์และนรก , การชะฟาอะฮฺ  และการเห็นพระผู้อภิบาลของผู้ศรัทธาในสวรรค์  ในสิ่งที่อัลลอฮฺทรงประสงค์ , บ่อน้ำของท่านนบีและทุกๆสิ่งที่จะเกิดขึ้นหลังจากความตาย  คือส่วนหนึ่งจากการศรัทธาต่อวันสุดท้าย  
และในทุกวันนี้ยังมีกลุ่มบุคคลที่พยายามสร้างความเคลือบแคลงสงสัย  ในสิ่งต่างๆ ที่เป็นถูกยอมรับในทัศนะของพวกเรา ที่เป็นไปไม่ได้ ที่มุสลิมคนใดคนหนึ่งจะสงสัยในสิ่งดังกล่าว  
รุกุ่นข้อที่ 6 จากหลักการศรัทธาทั้ง 6 ประการ คือการศรัทธาต่อกฎกำหนดสภาวะของอัลลอฮฺ  บรรดาผู้รู้ได้บอกว่าแท้จริงการศรัทธาต่อกฎกำหนดสภาวะนั้นมี 4 ระดับด้วยกันคือ ความรู้ การบันทึก ความประสงค์และการสร้าง
· ความรู้ ก็คือการศรัทธาว่าแท้จริงอัลลอฮฺ ทรงรู้ทุกๆสิ่ง  ไม่มีสิ่งใดซ่อนเร้นจากพระองค์ทั้งในโลกและในชั้นฟ้า
· การบันทึก ก็คือ แท้จริงอัลลอฮฺทรงสั่งปากกาให้บันทึกกฎกำหนดสภาวะการของทุกสิ่งทุกอย่าง
· ความประสงค์ หมายถึงสำหรับบ่าวนั้นมีความประสงค์และความต้องการแต่ทว่าความประสงค์และความต้องการนี้ อยู่ภายใต้ความประสงค์ของอัลลอฮฺดังนั้นสิ่งใดที่อัลลอฮฺทรงประสงค์มันจะเกิดขึ้น และสิ่งใดที่พระองค์ไม่ทรงประสงค์มันก็จะไม่เกิดขึ้น  อัลลอฮฺทรงตรัสว่า
ﵻوَمَا تَشَآءُونَ إِلَّآ أَن يَشَآءَ ٱللَّهُ رَبُّ ٱلۡعَٰلَمِينَ ٢٩ﵺ ﵝالتَّكۡوِير : ﵙﵒﵜ
และพวกเจ้าจะไม่สมประสงค์สิ่งใดเว้นแต่อัลลอฮฺพระเจ้าแห่งสากลโลกจะทรงประสงค์
และพระองค์ทรงตรัสว่า
ﵻفَأۡتُواْ حَرۡثَكُمۡ أَنَّىٰ شِئۡتُمۡۖﵺ ﵝالبَقَرَةِ : ﵓﵒﵒﵜ
ดังนั้นพวกเจ้าจงมายังแหล่งเพาะปลูกของพวกเจ้าตามแต่พวกเจ้าประสงค์
ในโองการนี้เป็นการยืนยันในความต้องการที่มีอยู่ในตัวบ่าว 
· การสร้าง  ดังนั้นบ่าวนั้นเป็นสิ่งที่ถูกสร้างและการงานทั้งหลายของเขาที่เป็นสิ่งที่ติดตามมา  มันก็เป็นสิ่งถูกสร้างเช่นเดียวกัน 
อัลลอฮฺทรงตรัสว่า 
ﵻوَٱللَّهُ خَلَقَكُمۡ وَمَا تَعۡمَلُونَ ٩٦ﵺ ﵝالصَّافَّات : ﵖﵙﵜ
ทั้ง ๆ ที่อัลลอฮฺทรงสร้างพวกท่าน และสิ่งที่พวกท่านประดิษฐ์มันขึ้นมา

นอกจากนี้ ยังมีผู้ที่สร้างความสงสัยในเรื่องการกำหนดสภาวะการณ์ของอัลลอฮฺและสร้างความสงสัยในเรื่องความรู้ของอัลลอฮฺและได้อ้างหลักฐานในเรื่องกฎกำหนดสภาวะการต่อการกระทำสิ่งที่น่าตำหนิ  
ตัวอย่างเช่นคนๆ หนึ่งดื่มสุรา  เมื่อท่านถามเขาว่าทำไมท่านถึงดื่มสุราเขาก็จะกล่าวตอบว่าอัลลอฮฺทรงกำหนด  หากอัลลอฮฺประสงค์ฉันจะไม่ดื่มสุราหรอก....
 	ท่านจะทำอย่างไรกับเขาคนนี้ ท่านจะทุบตีเขาจนกระทั่งสลบและเมื่อเขาฟื้นขึ้นมา  แล้วถามท่านว่า   ท่านตีฉันทำไม?  ท่านก็ตอบไปว่า  มันเป็นกำหนดสภาวะการของอัลลอฮฺท่านจะตำหนิฉันต่อสิ่งที่อัลลอฮฺทรงบันทึกได้อย่างไร?  อัลลอฮฺได้ทรงกำหนดให้ฉันตีท่าน .
ดังนั้นหากเขาพอใจที่จะไม่อ้างหลักฐานเรื่องกฎกำหนดต่อสิ่งที่น่าตำหนิท่านก็ละทิ้งเข้าไป   แต่ถ้าหากว่าไม่  ท่านก็ตีเขาเพิ่มเป็นครั้งที่ 2 ( แต่จริงๆนี่อย่าได้ตีใคร)  แต่ทว่านี่เป็นแค่ตัวอย่างให้ท่านได้เข้าใจกฎเกณฑ์  ว่าจะไม่มีการอ้างอิงหลักฐานในเรื่องของกฎกำหนดสภาวะในการกระทำสิ่งที่น่าตำหนิ

ขโมยคนหนึ่งได้ถูกฟ้องร้องไปอย่างท่านอุมัร   แล้วท่านอุมัร   ก็ได้สั่งให้ตัดมือของของเขา  ขโมยคนนี้ก็ได้ไปหาท่านอุมัรแล้วก็ขัดขืนโทษ  โดยโต้เถียงกับท่านอุมัรว่า (( ท่านจะตำหนิฉันต่อสิ่งที่อัลลอฮฺได้ทรงบันทึกกระนั้นหรือ?  แท้จริงฉันขโมยนี้เป็นไปตามการกำหนดของอัลลอฮฺ ))  แล้วท่านอุมัรก็ตอบว่า (( เราไม่ได้ตัดมือท่านนอกเสียจากด้วยการกำหนดของอัลลอฮฺเช่นกัน  ท่านจะตำหนิฉันต่อสิ่งที่อัลลอฮฺได้ส่งบันทึกกำหนดให้แก่พวกเราได้อย่างไร? แล้วจะให้เราทำอย่างไร?  ))


จงอ้างหลักฐานเช่นเดียวกันกับเขา

